Ad d-nini belli ungal n Nayla, Ur yettwaru ara s yiwen uɣanib yettwasnen, ma neɣra-t nettraǧu dima amek ara tili taggara-s, Nayla ur telli ara akken acku talɣa-ines macci d win nennum nettaf-iten di tsekla taqbaylit. Mi ara neḥsu d akken ungal Nayla d win yettawin imeɣri-s ɣer yiwet n telqayt n wer keffu seg tazwara n wungal alma d taggara-s. Nekni mi nella neqqar-it nufa-d dakken ungal Nayla yesɛa tazwert ur nnuɣ ara tanumi nettaf-it akken daɣen ur yesɛi ara taggara,tettwabna ɣef yiḥricen yettwabḍan war ma mesetbaɛen ɣef waya imeɣri ara t-yeɣren ad d-yafiman-is di lwahmat acku ur yesseɛdel ara tikta-ines am wakken llant di tilawt, win yebɣan ad yemḥes wa ad yefhem inumak n Nayla tewwi-d fell-as ad as-iɛiwed lebni.nekni necebba Nayla ɣer lemri mi ara yeɣli ad yaṛrez ad d-iruḥ d iceqfan,yal aceqquf d netta id d-aḥric si lemri meqbel taṛuzi-s maca ma nebɣa ad d-nerr lemri akken yella ayadra nezmer? Nayla, d ungal yecban asafu n tmest, deg-s yettwakkes i wul ṣṣut n tayri s tesusmi i yurzen iles.lqerḥ yella, sebba ur tban .imi Mehdi d Nayla ur iban amek teḍra yid-sen.